CELEX: 32016D1235
Language: lv
Date: 2016-07-26 00:00:00
Title: Komisijas Īstenošanas lēmums (ES) 2016/1235 (2016. gada 26. jūlijs), ar ko laboratorijai Korejas Republikā atļauj veikt seroloģiskos testus trakumsērgas vakcīnu efektivitātes pārraudzībai attiecībā uz suņiem, kaķiem un mājas seskiem (izziņots ar dokumenta numuru C(2016) 4665) (Dokuments attiecas uz EEZ)

28.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 202/43
            
         KOMISIJAS ĪSTENOŠANAS LĒMUMS (ES) 2016/1235
   (2016. gada 26. jūlijs),
   ar ko laboratorijai Korejas Republikā atļauj veikt seroloģiskos testus trakumsērgas vakcīnu efektivitātes pārraudzībai attiecībā uz suņiem, kaķiem un mājas seskiem
   
      
         (izziņots ar dokumenta numuru C(2016) 4665)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
   tā kā:
   
               (1)
            
            
               Ar Lēmumu 2000/258/EK aģentūra Agence française de sécurité sanitaire des aliments (AFSSA), kura atrodas Nansī Francijā, ir izraudzīta par īpašo iestādi, kas atbildīga par tādu kritēriju noteikšanu, kuri vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai. Tagad AFSSA ir integrēta aģentūrā Agence nationale de sécurité sanitaire de l'alimentation, de l'environnement et du travail (ANSES) Francijā.
            
         
               (2)
            
            
               Lēmums 2000/258/EK cita starpā paredz, ka ANSES uzdevums ir novērtēt trešo valstu laboratorijas, kuras iesniegušas pieteikumu, lai saņemtu atļauju veikt seroloģiskos testus trakumsērgas vakcīnu efektivitātes pārraudzīšanai.
            
         
               (3)
            
            
               Pēc tam, kad laboratorija Choong Ang Vaccine laboratory, kura atrodas Tedžonā, 2015. gada 29. septembra novērtējuma ziņojumā no aģentūras ANSES saņēma nelabvēlīgu novērtējumu un tas tika iesniegts Komisijai, saskaņā ar Komisijas Lēmumu 2010/436/ES (2) tika atsaukta atļauja, kas minētajai laboratorijai 2007. gada 9. februārī bija piešķirta saskaņā ar Lēmumu 2000/258/EK.
            
         
               (4)
            
            
               Korejas Republikas kompetentā iestāde ir iesniegusi pieteikumu, kurā lūdz no jauna apstiprināt laboratoriju Choong Ang Vaccine laboratory Tedžonā, savukārt aģentūra ANSES2016. gada 21. martā ir sniegusi labvēlīgu novērtējuma ziņojumu par šo laboratoriju un iesniegusi to Komisijai.
            
         
               (5)
            
            
               Tādēļ šai laboratorijai būtu jāatļauj veikt seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un mājas seskiem.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Lēmuma 2000/258/EK 3. panta 2. punktu seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un mājas seskiem ir atļauts veikt šādā laboratorijā:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Korejas Republika
            
         2. pants
   Šo lēmumu piemēro no 2016. gada 1. augusta.
   3. pants
   Šis lēmums ir adresēts dalībvalstīm.
   
      Briselē, 2016. gada 26. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 79, 30.3.2000., 40. lpp.
   
   
      (2)  Komisijas 2010. gada 9. augusta Lēmums 2010/436/ES, ar ko īsteno Padomes Lēmumu 2000/258/EK attiecībā uz kvalifikācijas pārbaudēm, lai saglabātu atļaujas laboratorijām veikt seroloģiskos testus trakumsērgas vakcīnu efektivitātes pārraudzīšanai (OV L 209, 10.8.2010., 19. lpp.).